b'\n_START_ARTICLE_\nHarry Orchard\n_START_PARAGRAPH_\nHarry Orchard (1867\xe2\x80\x931954) oli Idahon kuvern\xc3\xb6\xc3\xb6rin Frank Steunenbergin salamurhaaja. H\xc3\xa4net tunnetaan my\xc3\xb6s nimill\xc3\xa4 Albert Horsley ja Thomas Hogan. Orchard oli syntyj\xc3\xa4\xc3\xa4n kanadalainen. H\xc3\xa4n oli kotoisin Ontariosta ja l\xc3\xa4hti sittemmin is\xc3\xa4ns\xc3\xa4 maatilalta etsim\xc3\xa4\xc3\xa4n t\xc3\xb6it\xc3\xa4 Yhdysvalloista. Orchard saapui Idahon osavaltioon, jossa h\xc3\xa4n ty\xc3\xb6skenteli paikallisessa kaivoksessa Burkessa.\n_START_SECTION_\nSteunenbergin murha\n_START_PARAGRAPH_\nOrchard murhasi entisen kuvern\xc3\xb6\xc3\xb6ri Steunenbergin 30. joulukuuta 1905. Steunenberg oli talonsa ulkopuolella, kun sinne oli asennutettu pommi, jonka laukaisu aiheutti h\xc3\xa4nen kuolemansa. Pinkertonin etsiv\xc3\xa4toimiston James McParland alkoi selvitt\xc3\xa4\xc3\xa4 henkirikosta. Etsiv\xc3\xa4 oli ollut alun alkaen vakuuttunut siit\xc3\xa4, ett\xc3\xa4 jutun takana olivat Western Federation of Minersin johtajat. McParland pid\xc3\xa4tti Orchardin hotellihuoneesta, josta l\xc3\xb6ytyi dynamiittia. Orchard kirjoitti tapahtuneesta selvityksen, josta h\xc3\xa4nelle lupailtiin lievennetty\xc3\xa4 tuomiota. H\xc3\xa4n ilmoitti toimineensa salaliitossa Bill Haywoodin, Charles Moyerin ja George Pettibonen kanssa. Poliisi pid\xc3\xa4tti heid\xc3\xa4t helmikuussa 1906. Oikeudenk\xc3\xa4ynnit kestiv\xc3\xa4t kolme kuukautta. Hayward, Moyer ja Pettibone saivat kukin vapauttavan tuomion todisteiden v\xc3\xa4hyyden ansiosta. Orchard sai elinkautisen ja kuoli vankeudessa 1954.'